# Priel

Priel :
| Porzh ar Roc'h-Velen e genoù ar Yeodi. ||
| Anv gallek (ofisiel) | Plouguiel |
| Bro istorel | Bro-Dreger |
| Melestradurezh ||
| Departamant | Aodoù-an-Arvor |
| Arondisamant | Lannuon |
| Kanton | Landreger |
| Kod kumun | 22221 |
| Kod post | 22220 |
| Maer Amzer gefridi | Pierre Huonnic 2020-2026 |
| Etrekumuniezh | Lannuon-Treger Kumuniezh |
| Bro velestradurel | Bro Treger-Goueloù |
| Lec'hienn Web | (fr)Ti-kêr |
| Poblañsouriezh ||
| Poblañs | 1 744 ann. (2020) |
| Stankter | 91 ann./km² |
| Douaroniezh ||
| Daveennoù lec'hiañ | 48° 47′ 53″ Norzh 3° 14′ 22″ Kornôg / 48.798055556, -3.239444444 |
| Uhelderioù | bihanañ 0 m — brasañ 67 m |
| Gorread | 19,07 km² |
| Priel ||
| kemmañ |
Priel (distaget [pri'ɛl] er vro, [plø'jɛl] pelloc'h) zo ur gumun eus Breizh e kanton Landreger, e departamant Aodoù-an-Arvor, war lez kleiz aber stêr Landreger.

## Douaroniezh

Bevennet eo Priel gant an dour : ur mor (hini Breizh) ha div stêr (ar Gindi ha genoù ar Yeodi (rinier Landreger).
* Gwelout ivez : ar Roc'h Velen.
Ar Vinic'hi, Kamlez, Landreger, Perwenan ha Plougouskant eo ar c'humunioù amezek.

## Dezougen

* Karrbont Kerdeozer bet savet gant Louis Harel de la Noë.
* War al linenn hent-houarn Landreger Lannuon (1906- serret e 1949) emañ Priel.

## Anv

"Ploeguyel" c. 1160 (Dom Morice); "Ploeguiel", 1253 ha c. 1330 (Eskoptioù Breizh) ; "Plogul", "Ploeguier", "Ployguiel", "Pluiguyel", "Ploeguielle", Plueyguiel", "Pluoyguiel", "Pluyguiuel", 1330 (prosez santelezhadur sant Erwan); "de Plebello ?", 1371 (Dom Morice); "Ploeguiell" 1420 (Yann V); "Ploeguiel", 1426, "Ploueguiel" 1516, (diellevr Redon); "Ploueguel", 1592 (Eskoptioù Breizh); "Plonguel", 1630 (Ao. Hardy) Dont a ra eus an anv kozh Plougiel (alese an anv ofisiel gallek), deuet eus an anv Kiel, skrivet Chielus en ur Vita eus 884 gant un diskibl da Baol Aorelian.

## Ardamezioù

N'ez eus ket evit ar poent.

## Istor
### XX$^{vet}$ kantved
#### Brezel-bed kentañ

* E-pad ar Brezel Bras e oa bet degemeret e Priel, e-tal kaeoù Landreger, unan eus kentañ bonioù dournijerezioù. E 2004 e oa bet savet ur monumant koun war lec'hienn ar Roc'h Du.
* Mervel a reas 96 gwaz abalamour d'ar brezel hervez monumant ar re varv, da lavaret eo 4,37 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas 31 den eus ar gumun abalamour d'ar brezel.

#### Brezelioù didrevadennañ
##### Brezel Indez-Sina

* Mervel a reas pemp soudard.

##### Brezel Aljeria

* Mervel a reas ur soudard e 1962 .

## Monumantoù ha traoù heverk

* Zant Goueno, Pedet evidomp
* Zant Laurans, Pedet evidomp
* Iliz katolik Itron Varia.
* Kastell Keralio
* Kastell Keralio, XV$^{vet}$ kantved, a c'haller gweladenniñ an diavaez anezhañ adalek miz Gouere betek miz Gwengolo.
* Chapel Itron-Varia ar C'heloù Mat.
* Ar maner hag e liorzh.
* Liorzhoù ar plant arallvro e Maner Kestellig.
* An dourbont.
* An dreuzell.
* Dourbont ar Gindi bet savet adalek 1610 betek 1623.
* Treuzell Sant-Frañsez (dreist ar Gindi).
* Ar monumant.
* Monumant ar re varv e-tal an iliz katolik, luc’hskeudenn ha kartenn-bost.
* Plakenn ar re varv (1914-1918) en iliz katolik, anv ebet outi, Da vugale ar barrouz marvet er brezel 1914-1918, luc’hskeudenn.

## Emdroadur ar boblañs abaoe 1962

Niver a annezidi

## Melestradurezh

Listenn ar vaered :
| Mare | Mare | Anv | Strollad |
| 2020 | bremañ | Pierre Huonnic | |
| miz Ebrel 2014 | 2020 | Jean-Yves Nédélec | |
| miz Meurzh 2008 | Ebrel 2014 | Rolande Clochet | |
| 1995 | miz Meurzh 2008 | Michel Bataille | |
| -- | 1995 | François Gégou | PCF |
| N'eo ket anavezet c'hoazh an holl fedoù. |||||

## Tud brudet

* Mabik Rémond (1835-1905) a oa ur skarzher-siminal ha livour kantreat e Sant-Erwan,
* Alexander Calder (1898-1976) a oa ur c'hizeller hag ul livour amerikan hag a chomas e Breizh ingal, adalek 1931. Prenañ a reas ti ar Palud, er Roc'h Velen, e Priel, e 1957,
* Yann Sohier (1901-1935), skolaer ha diazezer ar gelaouenn Ar Falz (1932), a oa chomet eno ; tad Mona Sohier an hini eo, gwall anavezet evel Mona Ozouf.

### Tud bet ganet eno

* Charles Trémel, Jarl Priel e anv-pluenn, skrivagner brezhonek ; anavezet mat eo abalamour d'e oberenn veur, da lâret eo teir levrenn: Va Zammig Buhez, Va Buhez e Rusia hag Amañ hag ahont - e eñvorennoù, 23 a viz Ebrel 1885.

### Tud bet marvet eno

* Jean-François-Marie Le Guen, Yann ar Gwenn pe "Dall-ar-Gwenn", ar gwerzour dall, 29 a viz Kerzu 1849.

### Ardamezeg ar familhoù

| Arel, aotrounez Lesguiel | Palefarzhet etre argant ha glazur |
| Artur, aotrounez Keralio | En glazur e greskenn en argant, heuliet gant teir rodig-kentr ivez en argant |

## Gevelliñ

* Castèthnau de Manhoac (Okitania) abaoe 1999

## Liammoù diavaez

a vo kavet e Wikimedia Commons.
* (br)Priel war lec'hienn Geobreizh

## Levrlennadur

* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (br)Erwan Vallerie : Diazezoù studi istorel an anvioù-parrez. Corpus. An Here. 1995
* ↑ (fr)Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992
* 1 2 (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb